
PËR AUTORIZIMIN E MINISTRIT PËR INOVACIONIN DHE TEKNOLOGJINË E INFORMACIONIT E TË KOMUNIKIMIT PËR TË KRYER VEPRIMET E NEVOJSHME PËR THEMELIMIN E QENDRËS “PROTIK”
 
Në mbështetje të nenit 100 të Kushtetutës, të neneve 4 e 11 të ligjit nr.8788, datë 7.5.2001 “Për organizatat jofitimprurëse”, të ndryshuar, dhe të nenit 56 të ligjit nr.7850, datë 29.7.1994 “Për Kodin Civil i Republikës së Shqipërisë”, të ndryshuar, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave
 
VENDOSI:
 
1. Të autorizojë Ministrin për Inovacionin dhe Teknologjinë e Informacionit e të Komunikimit:
a)  për të kryer procedurat ligjore për themelimin e qendrës “Protik”;
b)  për të përcaktuar kontributin e Qeverisë Shqiptare në qendrën “Protik”;
c)  për të caktuar përfaqësuesin e tij në bordin e kësaj qendre.
2. Ngarkohet Ministri për Inovacionin dhe Teknologjinë e Informacionit e të Komunikimit për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

